Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 9/1999. (VIII. 18.) KöM rendelethez
Paragraph Index: 112

2. Elméleti ismeretek és azok követelményei Ismeret szintjén tudja: — a környezetvédelem alapfogalmait, — a víznek mint környezeti elemnek a minősítési eljárásait, — az üzemi vízhasználat szabályozásának jelentőségét, a mennyiségi és minőségi szabályozás módját, — azt, hogy a leggyakoribb szennyeződések milyen hatást gyakorolnak a vízi ökoszisztémákra, az öntisztulás folyamatára, — a vízellátás módjait, a vízhasználó berendezések működését, az ellenőrzési pontokat, — a vízhasználat ellenőrzési módszereit, a vízképződés, a korrózió, a lerakódás okait és folyamatát, a csökkentési, ellenőrzési és szabályozási módokat, — a víz- és szennyvízkezelés elméleti alapjait, módszereit, alapfolyamatait, alapműveleteit, a berendezések alkalmazástechnikai paramétereit, — a víz- és szennyvíziszapok víztelenítési eljárásait és ártalmatlanítási módjait, — a vízminőségvédelem szabályozásának alapjait, a vízminőségvédelem helyi, regionális és országos szervezetét, — a levegőszennyezettség élővilágra gyakorolt hatását, — a levegőszennyezést csökkentő eljárásokat, berendezéseket és az ellenőrzési módszereket, — a talajszennyezettség fogalmát, a talajmintavétel módjait és eszközeit, — a hulladék fajtáit, összetételét, környezeti veszélyességét, hasznosításának és ártalmatlanításának módszereit, az alkalmazott kezelési technológiák közötti összefüggéseket, — a hulladéklerakó-helyek lehetséges hatásait környezetükre (légszennyezés, vízszennyezés, talajszennyezés, felszín alatti szennyeződés, zajszennyezés, negatív esztétikai hatás, élővilágban okozott károk, robbanás- és égésveszély), 1999/73. szám — a radioaktív hulladék fajtáit, a környezetre gyakorolt hatásukat és kezelésük alapjait, — a hulladéklerakó-helyek műszaki kialakításának környezetföldtani és környezetvédelmi szempontjait, — a nyersolaj és az olajszármazékok előfordulási formáit és mozgását a talajban, hatásukat a vízminőségre és a növényekre, — a zajvédelem és rezgésellenőrzés alapfogalmait, a zaj és rezgés élettani hatásait, az előírt határértékeket, a zajhatás és rezgéshatás okait, megszüntetési módjait és mérési eszközeit, — a környezetvédelem különböző területein alkalmazott legfontosabb technológiák alapjait, eljárásait, — a környezetvédelmi tevékenységet végző államigazgatási, tudományos és oktatási intézményrendszer felépítését, tevékenységét, valamint a környezetvédelemmel foglalkozó civil szerveződéseket. Megértés szintjén tudja: — a környezetvédelem és a termelési technológiák kapcsolatát, — a hidraulika és hidrogeológia alaptörvényeit, — az elemek és vegyületcsoportok környezet- és egészségkárosító hatását, továbbá az ellenük való védekezés technológiáját, — a környezetben leggyakrabban előforduló kémiai, biológiai, fizikai folyamatokat és hatásukat (pl. szervesanyag-lebomlás, nitrifikáció, oxidáció, redukció stb.), — a hidrobiológiai, a vízkémiai, a meteorológiai, a vízgeokémiai és a vízkészlet-gazdálkodási összefüggéseket, — a méréstechnika elméleti alapjait, a környezetvédelemben alkalmazott gépészeti berendezések működési elvét, — az alapvető természetvédelmi fogalmakat (védett területek, terület nélkül védett természeti értékek, földtani természetvédelem, tájvédelmi és kultúrtörténeti értékek) és az azokkal kapcsolatos működtetési feladatokat, — a környezeti hatásvizsgálat, a környezeti auditálás és a környezeti menedzsment alapfogalmait és gyakorlatát, — a szabványosítás és minőségbiztosítás elméleti alapjait, jelentőségüket, — a környezetvédelmi törvényt és a kapcsolódó jogszabályokat, — a környezetvédelem közgazdasági alapkérdéseit, a makro- és mikrogazdasági szempontok érvényesülését a környezetgazdálkodásban és a vállalati gazdálkodásban, — a kapcsolódó biztonságtechnikai előírásokat, — az alapvető vezetési, szervezési ismereteket, alkalmazásuk módját, — a számítástechnikai programokat és a statisztikai alapjait.

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes